Document ID: 31981D0462

A Tanács határozata
(1981. június 11.)
a nagy távolságra jutó, országhatárokon átterjedő légszennyezésről szóló egyezmény megkötéséről
AZ EURÓPAI KÖZÖSSÉGEK TANÁCSA
tekintettel az Európai Gazdasági Közösséget létrehozó szerződésre, és különösen annak 235. cikkére;
tekintettel a Bizottság javaslatára,
tekintettel az Európai Parlament véleményére, [1]
tekintettel a Gazdasági és Szociális Bizottság véleményére [2],
mivel a Közösség környezetvédelmi politikájának célja, miként azt az Európai Közösségek Tanácsának és a tagállamok kormányainak Tanács keretében ülésező képviselői által elfogadott Európai Közösségek környezetvédelmi cselekvési programjáról szóló 1973. november 22-i nyilatkozat [3] megállapította, amelyet kiegészít az Európai Közösségek Tanácsának és a tagállamok kormányainak Tanács keretében ülésező képviselői által elfogadott az Európai Közösségek környezetvédelmi politikájának és cselekvési programjának folytatásáról és végrehajtásáról szóló 1977. május 17-i állásfoglalás [4], nevezetesen a Közösség népei életminőségének és életvitelének, környezeti feltételeinek és életkörülményeinek javítására vonatkozóan, különösen ami a szennyezés és károkozás megelőzését, csökkentését, lehetőség szerinti kiküszöbölését, úgyszintén a környezeti problémákra közös megoldások felkutatását illeti a Közösségen kívüli államokkal, különösen nemzetközi szervezetek keretében;
mivel a fent említett környezetpolitika egyik alapelve az, hogy az Egyesült Nemzeteknek az ember környezetének védelméről 1972-ben Stockholmban megtartott konferenciáján elfogadott nyilatkozattal összhangban gondoskodnia kell arról, hogy valamely államban folytatott tevékenység ne vezessen egy másik államban a környezet állapotának romlásához;
mivel a Közösség az Európai Gazdasági Bizottság keretében részt vett a nagy távolságra jutó, országhatárokon átterjedő levegőszennyezésről szóló egyezmény és határozat tárgyalásain;
mivel a Közösség 1979. november 14-én aláírta a nagy távolságra jutó, országhatárokon átterjedő levegőszennyezésről szóló egyezményt, és jóváhagyta a nagy távolságra jutó, országhatárokon átterjedő levegőszennyezésről szóló állásfoglalást, amelyben az egyezményt aláíró felek úgy döntöttek, hogy az Európai Gazdasági Bizottság keretében ideiglenes jelleggel kezdeményezik az egyezmény átmeneti végrehajtását, és az egyezmény hatálybalépésének függvényében az abban foglalt kötelezettségeiket a lehető legnagyobb mértékben teljesítik;
mivel a Közösség egyik céljának megvalósításához szükség van arra, hogy a Közösség ezen egyezmény végrehajtásában részt vegyen; mivel az ehhez szükséges hatásköröket csak a Szerződés 235. cikkében foglalt rendelkezések állapítják meg;
mivel a Közösség a fenti egyezmény végrehajtásában a meglévő, valamint a Tanács által a későbbiekben megalkotott jogszabályokból eredő illetékességénél fogva szándékozik részt venni, felhasználva a Közösség - érintett területeken tett - lépéseinek eredményét (kutatások, kölcsönös tájékoztatás);
mivel ezért szükséges, hogy a Közösség a fent említett egyezményt megkösse,
A KÖVETKEZŐKÉPPEN HATÁROZOTT:
1. cikk
Az Európai Gazdasági Közösség jóváhagyja a nagy távolságra jutó, országhatárokon átterjedő levegőszennyezésről szóló egyezményt.
Az egyezmény, valamint a nagy távolságra jutó, országhatárokon átterjedő levegőszennyezésről szóló határozat szövege e határozat mellékletét képezi.
2. cikk
A Tanács elnöke az egyezmény 15. cikkével összhangban letétbe helyezi az okiratot . [5]
Kelt Luxembourgban, 1981. június 11-én.

Labels: 5
20